open-index/open-wikipedia-markdown huggingface dataset:
Johan Henrik Langaard

**Johan Henrik Langaard** (født 13. mars 1899 i Kristiania, død 22. september 1988 i Oslo) var en norsk kunsthistoriker, kjent som leder for Oslo kommunes kunstsamlinger fra 1946 til 1965.

Han var sønn av grosserer og kunstsamler Christian Langaard, tok examen artium 1919, studerte kunsthistorie i Frankrike, Tyskland og Italia, samt var kunstkritiker for *[[Verdens Gang]], [[Tidens Tegn (avis)|Tidens Tegn]]* og *[[Morgenbladet]]*. Hans far døde i 1922, og kunstsamlingen hans ble overlatt Nasjonalmuseet, der sønnen i 1929 ble assistent for direktør Jens Thiis.

Etter dennes død i 1942 ble Langaard i 1945-46 konstituert direktør ved Nasjonalmuseet, før han i mars 1946 ble direktør for Oslo kommunes kunstsamlinger og i 1963 fikk åpnet Munchmuseet. I 1946 uttalte han at «Hovedbygningen på Ekely, den lite ildsikre trebygning, egner seg i mine øyne ikke som magasin for Munchs etterlatenskaper.» Edvard Munch hadde gitt Oslo kommune den største gave den noen gang har fått, pr 2020 verd kanskje 50 milliarder kroner. Til takk rev kommunen i 1960 Ekely, der han hadde bodd sine siste 28 år og malt berømte verk. Mens Ibsens leilighet ble hans museum, ble Munchs hjem - basert på det som i Langaards øye egnet seg - revet og omgjort til parkeringsplass.

Han utga  flere bøker om Edvard Munch sammen med førstekonservator Reidar Revold. Etter pensjonering i 1965 ble han etterfulgt av Ragna Stang, som i 1968 opplevde at nevnte Revold tilsto å ha stjålet tre Munch-litografier. Selv bosatte Langaard seg i Roma og Firenze som pensjonist.  Han var gift med Munch-kjenneren Ingrid Lindbäck Langaard 1944-48.

## Utgivelser
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser
Palau (andre betydninger)

**Palau** kan vise til:

* Stillehavsstaten Palau 

**Andre steder**:

* Palau del Mar – en bydel i Barcelona.
* Sierra de Palau – et fjell/fjellområde i de spanske Pyreneene – (¤).
* Sierra de Palau (Girona) – et fjell/fjellområde nær Costa Brava.
* Palau-de-Cerdagne og Palau-del-Vidre – to kommuner i de franske Pyreneene – (¤).
* Palau (Italia) – by og ferjested i provinsen Olbia-Tempio, nord på Sardinia

**Bygninger**:
Palau er også spansk/katalansk for *Palass*, og brukes om mange offentlige byggverk, særlig i Barcelona, men også andre steder i Spania. Noen av disse listes her, men listen er selvfølgelig ikke komplett:

* Palau de la Generalitat de Catalunya – hovedsetet til Catalonia s regjering, i Barcelona. 
* Palau de la Generalitat (Valencia) – severdighet i Valencia.
* Palau de la Música Catalana (Den katalanske musikkens palass) – et konserthus i Barcelona. 
* Palau de la Virreina (Visedronningas palass) – et museum i Barcelona.
* Palau Episcopal (Barcelona) – severdighet; en gammel del av Katedralen i Barcelona.
* Palau de les Belles Arts – et kulturhus oppført til Verdensutstillingen i 1888 i Barcelona, revet i 1943 etter betydelig krigsbombing
* Palau Nacional, (Museu Nacional d'Art de Catalunya) – Nasjonalmuseeet for kunst, i Barcelona.

* Palau Güell – en modernistisk bygning (Antoni Gaudí) i Barcelona.
* Palau del Baró de Quadras – severdighet; en modernistisk bygning (Josep Puig i Cadafalch) i Barcelona. 

* Palau Blaugrana – en innendørs idrettshall i Barcelona.
* Palau Sant Jordi – en idrettshall på Montjuïc i Barcelona.
* Palau Velódromo Luis Puig – et idrettsanlegg i Valencia.

**Personer**:
* Antonio Palau y Verdera – en betydelig spansk botaniker fra 1700-tallet
* Christine Palau – en fransk tidligere turner 
* Luis Argentino Palau – en argentinsk sjakkspiller
Det arabiske rike

**Det arabiske rike**, også kalt **det arabiske verdensriket** og **det arabiske imperiet**, var et viktig rike i tidlig middelalder. Det arabiske riket ble grunnlagt rundt Muhammeds forkynnelse og de erobringer han og hans slekt gjorde. Deretter ble riket styrt av Umajjadekalifatet og Abbasidekalifatet med sete i henholdsvis Damaskus og Bagdad, og utløste den muslimske gullalderen. Riket var nært knyttet sammen med den religiøse makt i kalifens embete. På 700-tallet var riket blitt det til da største imperiet i verdenshistorien. Fra 900-tallet begynte riket å falle fra hverandre.  

Etter at Muawiyah ibn Abi Sufyan hadde bekjempet profetens svigersønn Ali, overtok han styret som kalif. Han grunnla dynastiet til Umajjadene, regnet fra den tredje kalifen, Uthman, og flyttet hovedstaden fra Kufa til Damaskus. Hans etterfølger Walid erobret land helt til Spania i vest og Indus i øst. Men forholdene viste seg etterhvert å være ustabile, og kalif Hisham måtte hanskes med uoverensstemmelser i riket.

I 750 kom Abbasidene til makten, som regnet sin ætt tilbake til profetens onkel Abbas ibn Abd al-Muttalib. Den andre kalifen av Abbasidene gjorde Bagdad til hovedstad. Styret under Abbasidene i Bagdad regnes for en storhetstid for riket. Den kanskje mest kjente av dynastiets kalifer var Harun al-Rashid. På 800-tallet ble residensen flyttet til Samarra. Kalif Muttawakkil bygde den store moskeen i Samarra. Han innførte også et styre hvor jøder og kristne måtte gå med spesielle klær. Han ble til sist myrdet av en av sine sønner. 

Riket omfattet områder helt fra Indus over det nordlige Afrika helt til Spania. Araberne var i mindretall i sitt rike, men de erobrede folkene nøt stor frihet. Araberne tok opp lærdom av folkene, og de var opptatt av bokskriving. Vitenskap stod derfor høyt hos araberne.

Riket hadde imidlertid begynt å bli splittet da konkurrerende kalifater hadde blitt opprettet i det nordvestlige Afrika, Spania og Egypt. På 900-tallet mistet kalifen mer og mer av sin makt, og forskjellige sultaner kom isteden i forgrunnen. Riket ble splittet i flere kalifater, hvorav de viktigste var i Córdoba, Kairo og Bagdad. 
## Referanser
Michel Martelly

**Michel Martelly**, også kjent under kunstnernavnet **«Sweet Micky»**, (født 12. februar 1961 i Port-au-Prince) er en haitisk politiker. Han var president fra 14. mai 2011 til 7. februar 2016. Han er også kjent fra tidligere som musiker, komponist og sosialpolitisk aktivist.

## Presidentvalget 2010-2011
Martelly er en høyreorientert politiker med forbindelser til tilhengere av kuppet i Haiti i 1991. Martelly hadde ingen praktisk erfaring som politiker før juli 2010. 

I juli 2010 kunngjorde han sitt kandidatur til presidentvalget 2010-2011. I presidentvalgets første runde 28. november 2010 fikk Martelly og Mirlande Manigat flest stemmer uten at noen av dem vant mer enn 50 %. Fem av de utslåtte kandidatene støttet Martelley i andre runde, også den haitiske musikeren Wyclef Jean, som ikke fikk lov til å stille som kandidat selv, støttet ham. Den 4. april 2011 viste foreløpige valgresultat at Michel Martelly hadde vunnet valget, men offisielle resultater var først ventet å komme 16. april. 

Martelly ble formelt innsatt som Haitis president 14. mai 2011. Han trakk seg som president 7. februar 2016. 

Kallenavnet «Sweet Micky» kan enten referere til Michel Martelly eller musikkgruppen han leder. Musikken hans tilhører den haitianske kompamusikkstilen.

## Referanser


## Eksterne lenker
* 
*
Torstein Finnbakk

**Torstein Finnbakk** (født 22. mai 1952) er en norsk forfatter og journalist, ofte publisert under signaturen **ToFi**. Bosatt i Brønnøysund.

På 1970-tallet fikk Finnbakk publisert dikt i Klassekampen, og debuterte i 1978 med diktsamlingen *Når star kan jage måse -*. Debuten forårsaket en større debatt i avisen, om diktsamlingen var for uferdig og dårlig til utgivelse. Poeten Helge Rykkja skrev senere en hovedoppgave om debatten; *ToFi-debatten og norsk verslære*.

## Bibliografi
* *Det e lys lenger fram!*. Visebok. Nordnorsk Forfatterlag/ Nordnorsk Magasin (1976) ISBN 82-90-03048-7
* *Når star kan jage måse*.  Dikt. Oktober forlag. (1978) ISBN 82-7094-972-8
* *Fem stjerne blenk*.  Dikt. Tiden norsk forlag. (1982) ISBN 82-10-02320-9
* *Ei heil vøa*. Nordnorsk samtidslitteratur i utvalg. Nordnorsk Magasin (1982) ISBN 82-90-35205-0
* *En håndfull fortellerkunst*. Novelleantologi. Aschehoug. (1986)
* *20 gjendiktninger etter Ivor Cutler*. Gjendiktning. Albatross (1990)
* *Eventyr og Sagn fra Nordland* (språklig bearbeiding av Nils Langlis manuskript fra 1924. Eventyr/Fabel. Nordlandsbiblioteket bind 1. Lofotboka forlag. (1993) ISBN 82-90412-97-2
* *[http://www.nb.no/utlevering/nb/777934515d944677352790d0af31ca6a#&struct=DIV2 Hemnes i krig (1940-45)]*.  Sakprosa. Hemnes kommune (1995) ISBN 82-993491-0-9
* *Nordnorsk temperament*. Kagge Forlag (2001) ISBN 82-489-0168-8

## Referanser

## Eksterne lenker
* Presentasjon av Torstein Finnbakk i Forfatterkatalogen på Forfattersentrums nettsider
*
Ølfugl

**Ølfugl** brukes om drikkekar eller øser av tre med fugleform. De har hank eller skaft formet som et fuglehode, og de har gjerne en stjert på motsatt side. De fleste bevarte ølfugler er fra 1700- og 1800-tallet, og de har vært brukt i bygdemiljøer. De forekommer også som «tvillingfugler» der to parallelle fugler henger sammen, og de har da gjerne et hull slik at ølet kan renne fritt mellom dem.

## Se også
* Kjenge
* Kane (drikkekar)

## Referanser


## Litteratur
* Gjærder, Per (1975): *Norsk drikkekar av tre*. Bergen – Oslo – Tromsø. ISBN 82-00-06405-0
* Østby, Jon Birger (1983): *Nomenklatur for drikkestell*, med tegninger av Torill Sand. Oslo
* Christie, Inger Lise (1987): *Høne – and – orre : en gruppe fugleformete ølkar.* artikkel i *By og bygd nr 31. Norsk Folkemuseums årbok 1985-86* s. 126-166. Oslo. ISBN 82-90036-29-9 
* Norheim, Per Terje (2018):*Ølhøner og andre drikkekar av tre*. ISBN 978-82-8313-176-5
* Brunstad, Sissel (2019): *Norsk ølhistorie - frå Odins skål til i dag*. ISBN 978-82-7959-289-1

## Eksterne lenker
* Ølfugler i DigitaltMuseum
* Nomenklatur for drikkestell
Udit Narayan

**Udit Narayan Jha** (nepalsk: उदित नारायण, født 1. desember 1955) bedre kjent som bare Udit Narayan, er en nepalsk playback artist, som primært synger i nepalske filmer og Bollywood-filmer. Han har sunget på film på ca. 32 forskjellige språk blant annet nepali, hindi, tamilsk, telugu, urdu, bhojpuri, malayalam, bengali, kannada.

## Karriere
Udit Narayan Jha ble født 1. desember 1955 i den lille landsbyen Bhardaha i Saptari district i Nepal i 1955 i besterforeldrenes hjem. Hans far er Hare Krishna Jha og mor Bhuwaneshwari Devi.

Han startet sin karriere med å synge på nepalsk, maithili på Radio Nepal. Hans første filmrolle var som vokalist i filmen *Unees Bees* i 1980, og hans gjennombrudd kom i 1988 i filmen «*Qayamat Se Qayamat Tak*», der han senere fikk pris for beste artist for tittellåta «Papa Kehte Hain». Etter det har han blitt regnet som en av de største vokalister innen bollywoodfilm.

## Familieliv
Han er gift med Deepa Narayan, som han har sønnen, Aditya Narayan sammen med. 

## Referanser


## Eksterne lenker
*
Brad Whitford

**Bradford Ernest «Brad» Whitford** (født 23. februar 1952 i Winchester i Massachusetts) er en amerikansk gitarist, kjent som medlem av hardrockbandet Aerosmith. Whitford er utdannet ved Berklee College of Music.

Whitford erstattet Ray Tabano som gitarist i Aerosmith i 1971.

## Referanser


## Eksterne lenker
* 
*
Tom Hamilton

**Thomas William Hamilton** (født 1951) er en amerikansk bassist, mest kjent som originalmedlem av hardrock-bandet Aerosmith.  

Hamilton begynte å spille gitar da han var 12 år, og spilte i lokale band sammen med blant andre Joe Perry. I 1970 spilte Hamilton og Perry i bandet The Jam Band, da de traff Steven Tyler som ble med i bandet. The Jam Band ble etter kort tid oppløst, men senere i 1970 var Hamilton, Perry og Tyler med på å starte bandet Aerosmith.

## Referanser


## Eksterne lenker
* 
* 
*
MultiCase

**Multicase Norge AS** er et norsk programvareselskap som leverer forretningssystemer (ERP) innenfor logistikk og netthandel. Selskapet ble etablert i 1996, den gang under navnet Softline AS. I 1998 skiftet selskapet navn til Multicase Norge AS. 

Multicase Norge AS er etablert i Sandefjord i næringsparken Torp IT. Selskapet har 37 ansatte og omsatte i 2022 for 63 millioner kroner.

Multicase historie går tilbake til 1989 og datadistributøren Santech AS i Sandefjord. Programvaren Multicase ble utviklet av Sigurd Bjønness som et proprietært forretningssystem for Santech og ble benyttet av selskapet frem til 1996. Santech omsatte da for cirka 5 milliarder norske kroner. 

I 1996 ble Santech solgt og Sigurd Bjønness etablerte Softline AS. Dette selskapet hadde som formål å kommersialisere forretningssystemet Multicase. På eiersiden fikk Bjønness med seg Tom Tychesen, Gunnar Bjønness og Bjørn Erik Tholfsen. 

Multicase-produktene har siden starten hatt fokus på logistikk og netthandel. Løsningen ble første gang tatt i bruk i februar 1999 av selskapet Itegra AS (i dag en del av Komplett ASA). Senere samme år tok også Komplett AS i bruk Multicase som sitt forretningssystem. 

## Referanser


## Eksterne lenker
* Multicase Norge
International Cotton Exposition

**International Cotton Exposition** var en verdensutstilling som ble holdt i Atlanta i Georgia fra 5. oktober til 3. desember 1881.

Plasseringen av denne verdensutstillingen var langs den vestlige og den atlantiske jernbanetrasé i Atlanta. Utstillingen var planlegat å skulle vise fremdriften av byen siden ødeleggelsene under slagene i Atlanta under den amerikanske borgerkrigen og de mange nye utbyggingene på grunn av den store produksjonen av bomull i dette området. Utstillingen ble plassert bare en kort togtur fra Atlanta sentrum, og den ble utformet slik at den største bygningen senere kunne brukes som en bomullsmølle. En kvart million mennesker deltok å generer mellom 220&nbsp;000 og 250&nbsp;000 dollar til byggingen. 

Verdensutstillingen ble åpnet den 5. oktober 1881 og arrangementet ble besøkt av mange guvernører, senatorer og kongressmedlemmer og utstillingen ble regnet som en suksess på alle måter. Det ble gjennomført hele 1113 utstillinger hvorav de sørlige delstatene bidro med mer enn halvparten av disse utstillingene. En mølle til å produsere bomull ble åpnet på dette stedet i 1882 og denne mølla var i drift frem til 1969.
Sky Ride

**Sky Ride** var en attraksjon som ble bygd for verdensutstillingen i Chicago i Illinois som ble arrangert i 1933 for å feire byens 100-årsjubileum.

Sky Ride var en bro som ble designet av ingeniørfirmaet Robinson & Steinman. Brua ble revet ned etter å at utstillingen var gjennomført. 

Denne attraksjonen skulle komme til å bli husket på lik linje med Eiffeltårnet i Paris fra 1889 eller pariserhjulet fra verdensutstillingen som ble avholdt i Chigago i 1893. The Sky Ride ble revet ned etter avslutningen av denne verdensutstillingen.
Eva Huseby

**Eva Solveig Huseby** (født 19. juni 1956) er en norsk forfatter og tidligere redaktør av bladet *Til Skogs* (1998–2002). Hun er bosatt i Nordmarka, på Grua i Oppland. 

Huseby er pedagog i estetiske fag med hovedvekt på tegning, form og farge. Hun har jobbet som TV-produksjonsleder på Statens spesiallærerhøgskole, senere Institutt for spesialpedagogikk ved  Universitetet i Oslo. 

Huseby har deltatt på flere foto-workshops med blant andre Morten Krogvold, og har hatt separatutstilling i Oslo rådhus.

## Bibliografi
* *Nordmarksliv. En beretning fra Storflåtan*, Topografisk forlag (2000) 
* *En øy i havet. Livet på Risøya*, sakprosa, Gyldendal (2003)
* *De siste nordmarkinger*, sakprosa, Dreyer (2011)
* *Gul åker, blått hav. Norske historiefortellinger*, sakprosa, Dreyer (2022)

## Referanser


## Kilder
* Presentasjon av Eva Huseby i Forfatterkatalogen på Forfattersentrums nettsider
Bjørn Blokhus

**Bjørn Olav Blokhus** (født 1947) er en norsk tidligere diplomat, som har vært ambassadør i Indonesia, Øst-Timor og Marokko, og generalkonsul i Shanghai.

Blokhus er utdannet jurist fra Universitetet i Oslo. I 1978 begynte han på Utenriksdepartementets aspirantkurs. Blokhus var fra 1989 til 1992 pressetalsmann i Utenriksdepartementet. I 1995 ble han utnevnt til ministerråd ved Norges ambassade i Danmark og i 1999 fulgte utnevnelse til avdelingsdirektør i departementet. 
Blokhus ble i 2003 utnevnt til ambassadør i Indonesia og var sideakkreditering til Øst-Timor.

Han var ambassadør til Marokko 2008-2009. Perioden ble avbrutt på grunn av Skah-saken, som hadde til følge at Blokhus forlot landet uten å vende tilbake. Blokhus ble i 2010 utnevnt til generalkonsul i Shanghai.

Blokhus ble i 2004 utnevnt til ridder av 1. klasse av Den Kongelige Norske Fortjenstorden og i 2009 forfremmet til kommandør.»

## Referanser


## Eksterne lenker
* Consul General , presentasjon fra generalkonsulatet i Shanghai
Eliteserien i ishockey for menn 2003/04

**[[Eliteserien i ishockey for menn]] 2003/04** var den 65. sesongen i det øverste nivået i ishockey i Norge. Storhamar Dragons vant serien foran Vålerenga og Trondheim. De åtte beste lagene kvalifiserte seg for NM i ishockey 2004.

## Tabellen

## Sluttspill
: *Se [[NM i ishockey 2004]]*

## Kvalifisering til [[UPC-ligaen 2004/05|UPC-ligaen 2004-05]]

## Se også

* NM i ishockey 2004
* 1. divisjon ishockey for menn 2003/04

## Eksterne lenker
* Tabeller og resultater for Eliteserien 2003-04
Gunnar Føreland

**Gunnar Føreland** (født 16. oktober 1942) er en norsk gårdbruker, bistandsarbeider og diplomat.

Føreland arbeidet for Norad og var stedlig representant i Tanzania i to perioder, først fra 1983 til 1986 og deretter fra 1988 til 1991. Han var gårdbruker da han i 1998 ble utnevnt til spesialutsending med rang av ministerråd ved Norges ambassade i Dar-es-Salaam i Tanzania. Føreland arbeidet igjen for Norad og i 2004 fulgte utnevnelse til ambassadør i Lilongwe i Malawi. I 2008 ble han utnevnt til ambassadør i Harare i Zimbabwe.

Føreland ble i 2009 forfremmet til kommandør av Den Kongelige Norske Fortjenstorden for embetsfortjeneste.

## Referanser
Thor Gislesen

**Thor Gislesen** (født 15. oktober 1943) er en norsk diplomat. 

Gislesen er utdannet jurist fra Universitetet i Oslo. I 1972 begynte han i Utenriksdepartementet, og ble deretter stasjonert ved de norske utenriksstasjonene i Haag, Bagdad, København og Zagreb. I 1996 ble han utnevnt til ambassaderåd og *[[Chargé d'affaires|chargé d'affaires, ad interim]]* ved Norges nye ambassade i Sarajevo. I 1998 ble han utnevn til ambassadør i Bosnia-Hercegovina, en post han hadde til 2001. I tiden 2008 til 2011 var han ambassadør i Nepal.

Gislesen ble i 2009 forfremmet til kommandør av Den Kongelige Norske Fortjenstorden for embetsfortjeneste.

## Referanser
Garden Palace

**Garden Palace** var en stor spesialbygd bygning som ble bygd utelukkende for å huse verdensutstillingen som ble avholdt i Sydney i 1879. 

Bygningen ble designet av arkitekt James Barnet og ble bygget til en kostnad på 191&nbsp;800 pund på kun åtte måneder, i hovedsak på grunn av den spesielle import av elektrisk belysning fra Storbritannia som førte til at bygningsarbeidet kunne utføres døgnet rundt. Bygningen var en omarbeiding av The Crystal Palace av jern og glass, som ble bygd i London. Bygningen besto av tre tårn som møtes under en sentral kuppel. Domen var 100 fot (30,4 meter) i diameter og 210 fot (65,5 meter) i høyde. Mye av bygningen ble bygd av tømmer og fikk store skader i en brann.
Kumar Sanu

**Kumar Sanu** (alias **Kedarnath Bhattacharya**) født i Kolkata i India er en indisk Bollywood-vokalist. Han vant fra 1991 til 1995 prisen for best vokalist i India fem år på rad. Han har også mottatt Padma Shri, som er fjerde fremste sivile utmerkelsen utdelt av regjeringen i India.

## Karriere
Sanu startet sin karriere som vokalist i Bollywood i 1987. Da han startet sin Bollywood-karriere byttet han navn fra Kedarnath Bhattacharya til Kumar Sanu.

Han regnes som en av de beste vokalistene i Bollywood.

## Politikk
I 2004 gikk han med i Bharatiya Janata Party og stilte til valg, noe som gjorde at han måtte ta en liten pause fra musikkindustrien.

## Referanser


## Eksterne lenker
* 
*
Asker Hockey

**Asker Hockey** var en norsk ishockeyklubb i Asker som eksisterte fra 1992 til 1994. Asker Hockey var i eliteserien. Asker Hockey var en sammenslåing av Frisk og Holmen. Frisk Asker Ishockey lånte bort plassen sin i eliteserien til Asker Hockey, men det ble aldri noen suksess.

Asker Hockey var et forsøk på å få fart i ishockeyen i Asker og var en overbygning mellom eliteklubben Frisk og breddeklubben Holmen. Etter tunge Frisk-år hade de havnet i samme divisjon. Nysatsingen startet med Eliteserieplass og byttet ut Frisks kjente orange og blå farger med det like spektakulære turkis og rødt! Asker overrasket i sin første sesong og tok seg videre fra Eliteseriens første del på bekostning av TIK. Samarbeidet raknet og Frisk kom tilbake til eliten under eget flagg to år senere.

## Kjente utøvere med tilknytning til klubben
*Johnny Nilsen
*Michael Smithurst
*Vidar Wold
*Vegar Barlie

## Se også
* Frisk Asker Ishockey
* Holmen

## Referanser
Martha Tynæs

**Martha Ottomine Steen Tynæs** (1870–1930) var en norsk feminist, sosialarbeider og politiker. 

Hun var formann i Arbeiderpartiets kvindeforbund 1904–1905 og 1906–1920, medlem av Arbeiderpartiets sentralstyre 1901-1918, medlem av Kristiania (Oslo) bystyre 1901–1919, fra 1908–1919 i formannskapet. Da Arbeiderpartiet ble splittet i tre ved inngangen til 1920-årene gikk Tynæs inn i ledelsen av Norges Socialdemokratiske Arbeiderparti. 

Tynæs var en pioner i arbeiderbevegelsens kvinnebevegelse og en av de første kvinnelige kandidater til Stortinget. Hun var sosialarbeider i Kristiania og på Grünerløkka.

Martha Tynes' vei i Groruddalen i Oslo er oppkalt etter henne.

## Referanser


## Litteratur
* Harriet Clayhills *Kvinner og Klassekamp* 1972

## Eksterne lenker
*
Jentefilm

**Jentefilm** (engelsk *Chick flick*) er et begrep som blir brukt for å beskrive en film som i hovedsak skal appellere til tenåringsjenter eller kvinner. Begrepet ble brukt aller først på 1980-tallet, for å beskrive filmer som *[[Dirty Dancing]]* og *[[Pretty Woman]]* som begge appellerer til kvinner. En jentefilm inneholder ofte oppturer og nedturer, gjerne når det gjelder kjærlighet, og filmene inneholder i mange tilfeller mye humor. Mange jentefilmer blir også klassifisert som en romantisk komedie, hvor det fortelles som en kvinne som har trøbbel med kjærligheten, på en humoristisk måte. 

Det trenger ikke bare handle om kjærlighet i jentefilmer. *[[Mean Girls]]* er en typisk jentefilm, hvor du blir dratt tilbake til High School, og alt dramaet som skjer der. Ofte er den kvinnelige karakteren en sterk kvinne som overvinner all motgang hun møter, når sine mål og får en lykkelig slutt. Filmene *[[Love And Other Drugs]]* og *[[The Backup Plan]]* har typiske eksempler på en sterk, kvinnelig karakter som overvinner all motgangen hun møter, og som får en lykkelig slutt.

Selv om jentefilmsjangeren ofte kritiseres som tankeløse, kjedelige og klissete er «typiske» jentefilmer fortsatt svært populært. Det kommer stadig nye jentefilmer som blir veldig populære og som selger masse.
Dansefilm

**Dansefilm** er en filmsjanger som hovedsakelig handler om en spesiell dans. Vanlige trekk for en dansefilm er at det ikke bare handler om dans, men samspill og folk fra forskjellige bakgrunner som samarbeider for et felles mål. For eksempel en ballettdanser som danser med en hiphopdanser. Målet kan være en dansekonkurranse for å vinne penger så danseklubben kan fortsette å drives, eller å vinne en danseduell for å vinne heder og ære. 

Filmen bygges gjerne opp slik at man på begynnelsen av filmen blir kjent med hovedkarakteren. Deretter blir man presentert for problemstillingen presenteres, og arbeidet for målet begynner. Etter mye hard jobbing kommer det ofte et vendepunkt, det ser ut til at ting ikke blir som man hadde håpet, men så ordner til seg etterhvert med hjelp av nye metoder og samarbeid.
Den typiske hovedkarakteren i en dansefilm har ofte dårlig råd, mistet foreldrene sine, kommer fra et dårlig miljø eller hatt en annen form for tøff bakgrunn. Til tross for dette, har han/hun et enormt potensial, pågangsmot og lidenskap innen dans, og legger virkelig hjertet sitt i idretten. 

Eksempler på typiske dansefilmer er *[[Honey]]*, *[[Dirty Dancing]]*, *[[Dirty Dancing 2]]* og *[[Flashdance]]*.
Roudnice nad Labem

**Roudnice nad Labem** (tysk: *Raudnitz an der Elbe*) er en by ved Labe i Tsjekkia i regionen Ústí nad Labem. Byen ligger ikke langt fra det 461 meter høye berget Říp (Sankt Georgsberg) som er sentralt i myten om den første tsjekkiske leder Čech.

## Historie
Roudnice blir første gang nevnt skriftlig i 1167. Byen var i middelalderen residens for erkebiskopene i Praha og det finnes i byen en rekke historiske byggverk, slike som Augustinerklosteret og det berømte frittstående klokketårnet i gamlebyen. Nordvest i byen finnes en gammel jødisk gravplass.

Den første steinbro over Labe ble oppført mellom 1333 og 1338 av Wilhelm av Avignon.

I 1577 solgte biskopen Roudnice til Wilhelm von Rosenberg. Da von Rosenberg døde i 1592 gikk eiendommen til Zdeněk Adalbert Popel av Lobkovic. Lobkoviczdynastiets eierskap til byen ble brutt i 1939. Etter 1991 ble eiendommen tilbakeført til familien.

Byens vartegn er slottet som ble oppført i det 17. århundret etter planer av Antonio della Porta. Slottet eies idag av Lobkovicfamilien. I slottet finnes en vinkjeller. 

Roudnice ligger langs jernbanelinjen Dresden–Praha.

## Referanser


## Eksterne lenker
* 
*
Sonu Nigam

**Sonu Nigam** (født 30. juli 1973 i Faridabad i Haryana i India) er en indisk vokalist som har sunget på mange språk. Han har sunget på hindi, nepalsk, marathi, tamilsk, kannada og telugu. 

## Karriere

Han startet å synge da han var bare tre år sammen med faren hans. Han og faren hans flyttet til Mumbai da han var 19 år for å få starte sin Bollywood karriere som vokalist.

For tiden så regnes han som en av de store vokalist i India og Bollywood. 

## Referanser


## Eksterne lenker
* 
* 
*
Thomas De Gendt

**Thomas De Gendt** (født 1986)  er en belgisk, tidligere profesjonell,landeveissyklist. Han la opp etter 2024-sesongen.

Han har vunnet etappeseier i alle tre Grand Tours.

## Karriere
### 2011
Han ble hentet til Vacansoleil foran 2011-sesongen på bakgrunn av sterke resultater og offensiv kjøring. Sykkelfansen fikk for alvor sett den offensive og angrepsvillige De Gendt i 2011-utgaven av rittet Paris–Nice, der han fikk med seg en etappeseier på første etappe og hadde gultrøya på seg i 3 etapper. Han vant også 7. etappe i Sveits rundt foran Andy Schleck. Han avsluttet Tour de France 2011 med sjetteplass på L'Alpe d'Huez og fjerdeplass i temporittet.

### 2012
I Paris–Nice vant De Gendt den 7. etappen etter å ha kjørt offensivt og gått i brudd. Til slutt stakk han av fra bruddet og kjørte alene over målstreken. I Giro d'Italia vant han rittets kongeetappe, den 20. etappen. Det førte ham opp fra åttende til fjerdeplass i sammendraget. Etter den avsluttende tempoetappen var han kommet seg opp til tredjeplass. Det var første gang siden 1995 at en belgisk rytter kom på pallen i en Grand Tour.

## Meritter

;2007
: 3. etappe, Thüringen Rundfahrt
;2008
: Grand Prix Waregem
: Sammenlagt, Le Triptyque des Monts et Châteaux
: 1. og 4. etappe, Tour de Navarre
;2009
: 4. etappe, Tour de Wallonie
: Klatrekonkurransen og poengkonkurransen, Tour of Britain
;2010
: Poengkonkurransen, Volta ao Algarve 2010
;2011
: 7. etappe, Sveits rundt
: 1. etappe, Paris-Nice
::Syklet i ledertrøye i 3 dager
: 3. etappe, Circuit de Lorraine
;2012
: 7. etappe, Paris–Nice
: Tredjeplass sammenlagt, Giro d'Italia
::20. etappe,
;2013
: 7. etappe, Catalonia rundt
;2016
: 4. etappe, Catalonia rundt
: 12. etappe, Tour de France
;2017
: 1. etappe, Critérium du Dauphiné
:19. etappe, Vuelta a España
;2018
: 3. etappe, Catalonia rundt
: 2. etappe, Romandie rundt
;2019
: 1. etappe, Catalonia rundt
: 8. etappe, Tour de France
;2021
:7. etappe, Catalonia rundt
;2022
:8. etappe, Giro d’Italia

## Referanser


## Eksterne lenker
* 
*
Astrid Luisa Niebuhr

**Astrid Luisa Niebuhr** (født 7. september 1994 Stuttgart i Tyskland) er en tyskfødt, norsk fantasy-forfatter og librettist. 

Niebuhr vokste opp på en gård i Stange. I 2011 debuterte hun som forfatter med fantasy-romanen *Aero*, som hun hadde skrevet som niendeklassing på Steinerskolen på Hedemarken. I mars 2012 ga hun ut oppfølgeren *Deamon*, og i september samme år kom bok nummer 3, med tittelen *Magus*. Bøkene har fått betegnelsen «Fabulaserien», og er utgitt av forlaget Panthera Publishing.  

Parallelt med utgivelsen av Fabulaserien var hun engasjert av Bergen Nasjonale Opera (BNO) til å skrive en libretto til en ungdomsopera; oppdraget inngikk i BNOs prosjekt «Unge stemmer». Operaen hadde musikk av Atle Halstensen, Karianne Jæger og Sondre Lerche, og urpremieren på operaen *Alt om min familie* fant sted i Fana kulturhus den 17.&nbsp;januar 2014. 

## Referanser


## Eksterne lenker
* Intevju i Byavisen 29. mars 2011 
* Presentasjon på Panthera Publishing sine nettsider
Asiamerika

**Asiamerika** var et kontinent i sen kritt og eocen, som bestod av kontinentet Laurasia. Det var atskilt av grunt hav fra Eurasia i vest og Laurentia i øst, og bestod med dagens begreper av vestlige USA og Canada, Mongolia, og Kina.  Kontinentet var hjem for dinosaurer og arkaiske (tidlige) former for pattedyr. Gruppen Tyrannosauridae utvandret fra Asia til Amerika via landbroen som forbandt Asiamerika.

Da Siste istid startet gjenoppstod kontinentet nesten – ved at en innlandsis på ny forbandt Øst-Asia og Alaska. Kontinentets høyeste område var på Grønland, mens det laveste området idag ligger under havet mot Nordpolen.

## Referanser


## Eksterne lenker
* Tyrannosauridae i Asia 
* Dinosaurs –  ''The Earth of the Dinosaur''
* Palaeos
Troja (slott)

**Troja slott** (tsjekkisk: *zámek Troja* eller *trojský zámek*) er et barokkslott i bydelen Troja i Tsjekkias hovedstad Praha. Det ble bygget for grevene Sternberg fra 1679 til 1691. 

Mellom slottet og Vltava finnes en barokk slottspark etter fransk forbilde med en brønn sentralt plassert. Mot øst ligger en barokk frukthage og i sentrum av denne en labyrint.

Troja slott er i byen Prahas eie og er byens bildegalleri for det 19. århundrets kunst.

Slottet ligger ved Praha Zoo og i kort avstand til Praha botaniske hage.

## Referanser


## Eksterne lenker
* 
* Slottets historie, privat internettside
Telodorcus

***Telodorcus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Store, svarte hjortebiller. Som vanlig i denne familien har hannene svært brede hoder og lange kjever, hos denne slekten er disse ganske slanke.

## Levevis
Larvene lever i ved, blant annet på kokospalmer og papayatrær.
## Utbredelse
Slekten er utbredt fra Sumatra og Filippinene i vest til Australia og Papua Ny-Guinea i øst.

## Systematisk inndeling
Denne slekten blir ofte slått sammen med slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *Telodorcus* Didier, 1931 – 17 arter
******** *[[Telodorcus arfakianus]]* Lansberge, 1880 – Ny-Guinea
******** *[[Telodorcus australicus]]* (Bomans, 1985) – Australia
******** *[[Telodorcus capricornis]]* (Mollenkamp, 1909) – Salomonøyene
******** *[[Telodorcus detanii]]* (Mizunuma, 1994) – Sulawesi
******** *[[Telodorcus egregius]]* (Mollenkamp, 1897) – Salomonøyene
******** *[[Telodorcus ghilliani]]* (Gestro, 1881) – Molukkene
******** *[[Telodorcus insolitus]]* (Didier, 1931) – Sulawesi
******** *[[Telodorcus intermedius]]* (Gestro, 1881) – Ny-Guinea, Bismarckøyene, Salomonøyene
******** *[[Telodorcus lachnosternus]]* (Arnaud & Lacroix, 1991) – Filippinene
******** *[[Telodorcus niasicus]]* (Nonfried, 1995) – Sumatra, Nias
******** *[[Telodorcus nitidus]]* (Kirsch, 1877) – Molukkene, Ny-Guinea
******** *[[Telodorcus pilosipes]]* (Waterhouse, 1883) – Ny-Guinea, Salomonøyene
******** *[[Telodorcus planithorax]]* (Bomans, 1987) – Ny-Guinea
******** *[[Telodorcus saiga]]* (Olivier, 1789) – fra Sumatra til Molukkene
******** *[[Telodorcus ternatensis]]* (Thomson, 1862) – Molukkene
******** *[[Telodorcus townesi]]* (de Lisle, 1972) – Filippinene
******** *[[Telodorcus urocephalus]]* (Albers, 1883) – Sulawesi
******** *[[Telodorcus wickhami]]* (Waterhouse, 1894) – Australia

## Kilder
* Oversikt over artene

## Eksterne lenker
* Bildegalleri over noen av artene
*
Veltrusy slott

**Veltrusy slott** (tysk: *Weltrus*) ligger i landsbyen Veltrusy i Sentralböhmen i Okres Mělník, Tsjekkia. Slottet ble oppført 1716 av Wenzel Graf Chotek von Chotkow. Det ble utvidet og dessuten innvendig dekorert i 1764. Ytterligere utvidelser herunder fløyene til slottet kom i 1804.

Veltrusy slott er omgitt av en stor park og romantiske bygninger i empirestil. Slottets værelser er holdt i rokokko og det finnes utstilling av møbler, bilder, glass- og porselensgjenstander.

## Eksterne lenker
*
Terrence Malick

**Terrence Frederick Malick** (født 1943) er en amerikansk filmskaper.

Han gir få intervjuer og lar seg sjelden fotografere. Etter *[[Himmelske dager]]* i 1978 gikk det tjue år før Malicks neste film som regissør, *[[Den tynne røde linjen]]*. Flere av filmene vektlegger visuell estetikk og kan delvis sies å være meditative i fortellerstilen.

Terrence Malick skal regissere og skrive en kommende musikalsk dramafilm med Ryan Gosling, Christian Bale, Michael Fassbender, Natalie Portman, Rooney Mara, Cate Blanchett og Val Kilmer. Historien er sagt å være rundt to kryssende kjærlighetstrekanter, satt opp mot musikkscenen i Austin, Texas.

## Filmografi (utvalg)
* 1969:  «Lanton Mills», også manus (kortfilm)
* 1973: *[[Det nådeløse landet]]*, også manus
* 1978: *[[Himmelske dager]]* (*Days of Heaven*), også manus
* 1998: *[[Den tynne røde linjen]]* (*The Thin Red Line*), også manus (fra romanen av James Jones)
* 2005: *[[The New World]]*, også manus
* 2011: *[[The Tree of Life]]*, også manus
* 2012: *To the Wonder*
* 2015: *Knight of Cups*
* 2016: *Voyage of Time*
* 2019: *A Hidden Life*

## Referanser


## Eksterne lenker
*
Ødeleggelsen av Da Dergas gjestegård

**Ødeleggelsen av Da Dergas gjestegård** (irsk: *Togail Bruidne Dá Derga* eller *Orgain Bruidne Uí Dergae*; engelsk *The Destruction of Da Derga's Hostel*) er en tidlig tekst fra irsk mytologi. Historien er kjent fra Ulster-syklusen, og skildrer fødselen, livet og døden til den mytologiske helten Conaire Mór, og skildrer et samfunn preget av et krigeraristokrati. 

Helten Conaire Mór er konge over Irland og er sønn, eller muligens sønnesønn, av en herskergudinne. Fortellingen om hans liv og heltegjerninger er en fortelling om et liv hvor han må balansere mellom helteplikter og nestekjærlighet på den ene siden, og å forsøke å unngå «geiss», personlige tabuhandlinger, på den andre siden. Conaire prioriterer sine plikter som konge, med den nødvendige konsekvens at hans liv ubønnhørlig beveger seg mot sammenbruddet. Fremstillingen er muligens farget av at den er nedskrevet av munker i kristen tid.

Kampen i gjestegården varsles av at Conaire ser tre rødkledte riddere på røde hester ankomme huset. Conaires tre fosterbrødre, som farter over hele Irland i et plyndringstokt, angriper gjestehuset tre ganger og forsøker å brenne det ned. Conaire beskytter huset sammen med sine menn Mac Cecht og Conall Cernach. Conaire dreper 1200 menn før han selv blir drept. Han ber om vann for å drikke, men alt vannet er brukt til å slukke brannene. Mac Cecht reiser over hele Irland for å finne en elv som vil gi ham vann til Conaire. Når han til sist vender tilbake med vannet, er det akkurat i tide til å se Conaire bli drept.

Teksten er kjent fra tre ulike versjoner: den eldste fra Lebor na hUidre-manuskriptet fra 1100-tallet kalles *Orgain Bruidne Uí Dergae* («Massakren av ...»). Den andre versjonen er fra Lecans gule bok fra 1400-tallet. Den tredje, som er mer litterært utviklet og knytter fortellingen sammen med sagaen om Étaíns friere, er kjent fra *Egerton 1782-manuskriptet* fra tidlig 1500-tall.

Fortellingen er utgitt på norsk i antologien *[[Keltiske myter]]*, 2006. Oversettelsen er basert på 1400-tallsversjonen.

## Referanser


## Eksterne lenker
*
Lucky Shiner

***Lucky Shiner*** er debutalbumet til den britiske musikeren og produsenten Gold Panda. Albumet ble gitt ut 12. oktober 2010, på plateselskapet Ghostly International.

## Sporliste

## Kilder
*
Metadorcinus

***Metadorcinus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Forholdsvis små, blankt svarte, avlange hjortebiller. Hannens kjever er bare litt forstørret.

## Levevis
Larvene lever i død ved.

## Utbredelse
Slekten er utbredt i Sør-Amerika fra Ecuador til Argentina, med flest arter i Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *Metadorcinus* Kriesche, 1922 – 18 arter
******** Gruppen (underslekt eller egen slekt) *[[Beneshius]]* Weinreich, 1960
********* *[[Metadorcinus amuelleri]]* Weinreich, 1963 – Brasil
********* *[[Metadorcinus beneshi]]* (Martinez, 1953) – Argentina
********* *[[Metadorcinus buckleyi]]* (Waterhouse, 1886) – Ecuador
********* *[[Metadorcinus cruentus]]* (Burmeister, 1847) – Brasil
********* *[[Metadorcinus dentifer]]* (Mollenkamp, 1912) – Brasil
********* *[[Metadorcinus ditomoides]]* (Westwood, 1855) – Brasil
********* *[[Metadorcinus lineatus]]* (Deyrolle, 1864) – Peru
********* *[[Metadorcinus neotragus]]* (Westwood, 1855) – Brasil
********* *[[Metadorcinus plagiatus]]* (Burmeister, 1847) – Brasil
********* *[[Metadorcinus securiformes]]* (Luederwaldt, 1934) – Brasil, Paraguay, Argentina
********* *[[Metadorcinus signatipennis]]* (Deyrolle, 1864) – Brasil
********* *[[Metadorcinus sylviae]]* Boucher, 1992 – Bolivia
********* *[[Metadorcinus tucumanus]]* (Nagel, 1932) – Argentina
******** *Metadorcinus* i snever forstand
********* *[[Metadorcinus aku]]* Simoens, 2010
********* *[[Metadorcinus auritus]]* Kriesche, 1922 – Brasil
********* *[[Metadorcinus digennaroi]]* Arnaud, Noguchi & Bomans, 2008 - nå overført til den nye slekten *[[Arnaudius]]*
********* *[[Metadorcinus ranki]]* Grossi & Vaz de Mello, 2007

## Kilder
* Generic Guide to New World Scarab Beetles - *Metadorcinus* http://museum.unl.edu/research/entomology/Guide/Scarabaeoidea/Lucanidae/LUC/METI/Metadorcinus.html
* Oversikt over artene

## Eksterne lenker
* Bildegalleri over noen av artene og https://web.archive.org/web/20151124235415/http://lucanesdumonde.skynetblogs.be/beneshius/
*
Hexarthrius

***Hexarthrius*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Store og kraftige, mørkbrune, blanke hjortebiller. Hannens kjever er kraftig forstørrede, oftest forholdsvis lange og slanke.

## Levevis
Larvene utvikler seg i råtne trestammer.

## Utbredelse
Slekten er utbredt fra India i vest til Java og Borneo i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Lucanini]]* Latreille, 1806
******* Slekten *Hexarthrius* Hope, 1842 – 15 arter
******** *[[Hexarthrius aduncus]]* Jordan, 1894
******** *[[Hexarthrius andreasi]]* Schenk, 2003
******** *[[Hexarthrius bowringii]]* Parry, 1862
******** *[[Hexarthrius buquettii]]* (Hope, 1843)
******** *[[Hexarthrius davisoni]]* Waterhouse, 1888
******** *[[Hexarthrius fiedleri]]* Schenk & Fiedler, 2025
******** *[[Hexarthrius forsteri]]* (Hope, 1840)
******** *[[Hexarthrius howdeni]]* de Lisle, 1972
******** *[[Hexarthrius kirchneri]]* Schenk, 2003
******** *[[Hexarthrius mandibularis]]* Deyrolle, 1881
******** *[[Hexarthrius melchioritis]]* Seguy, 1954
******** *[[Hexarthrius mniszechi]]* (Thomson, 1857)
******** *[[Hexarthrius nigritus]]* Lacroix, 1990
******** *[[Hexarthrius parryi]]* Hope, 1842
******** *[[Hexarthrius rhinoceros]]* (Olivier, 1789)
******** *[[Hexarthrius sanuchi]]* Fukinuki, 2004
******** *[[Hexarthrius vitalisi]]* Didier, 1925

## Kilder
* Oversikt over artene

## Eksterne lenker
* Bildegalleri over preparerte eksemplarer
*
H.A. Brendekilde

**Hans Andersen Brendekilde** (født 7. april 1857 i Brændekilde ved Odense, død 30. mars 1942 i Jyllinge) var en dansk kunstmaler.

Brendekilde var opprinnelig utdannet stenhuggersvenn. Han gjennomførte studier ved Kunstakademiets modellerskole. Her møtte han L.A. Ring som hadde samme landsbybakgrunn. 

I sitt debutverk «Fra landsbyen» fra 1882 ble nettopp landsbymiljøet temaet. Senere malte han også sosialrealistiske verk, f.eks. «Udslidt» fra 1889. 

Hans verk er bl.a. utstilt på Fyns Kunstmuseum.

Brendekilde mottok Eckersbergmedaljen i 1892 for «Forår» og i 1893 for «En landevej».

## Galleri

Fil:H. A. Brendekilde - De første Anemoner (1889).jpg|«De første anemoner» 1889
Fil:H. A. Brendekilde - Udslidt (1889).jpg|«Udslidt» 1889
Fil:H. A. Brendekilde - Sæbebobler (1906).jpg|«Sæbebobler» 1906


## Referanser
Puente del Alamillo

**Puente del Alamillo** er en skråkabelbro i Sevilla i Andalucía i Spania.

Broen går over Guadalquivirs sidearm *Canal de Alfonso XIII*. Den gir tilgang til La Cartuja, en øy mellom denne kanalen og hovedløpet. Byggingen av broen ble påbegynt i 1989 og den ble åpnet til verdensutstillingen i Sevilla 1992. Den ble tegnet av den spanske arkitekten Santiago Calatrava. Den var verdens første skråkabelbro uten motforankring. Brotårnets høyde er 142 m, og det vender vekk fra brolegemet med en vinkel på 58°.

Calatravas Sundial Bridge ved Turtle Bay i Redding i California i USA og Chords Bridge i Jerusalem i Israel har begge lignende utforming som Alamillo Bridge. 

## Eksterne lenker
*
Calcodes

***Calcodes*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Store, blanke hjortebiller. Hannens kjever er hos mange lange og gevirlignende, hos andre korte og brede. Hodet er påfallende firkantet. Som vanlig hos hjortebiller er hunnen mye mindre enn hannen.

## Levevis
Larvene utvikler seg i råtne trestammer.

## Utbredelse
Slekten er utbredt på Sri Lanka, i Indokina og i Indonesia øst til Sulawesi og Flores.

## Systematisk inndeling
Disse artene blir ofte plassert i slekten *[[Odontolabis]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Odontolabini]]*
******* Slekten *Calcodes* Westwood, 1834 – 25 arter
******** *[[Calcodes aeratus]]* (Hope, 1834)
******** *[[Calcodes alexandrae]]* (Ipsen, 1999)
******** *[[Calcodes baderi]]* (Bomans & Bartolozzi, 1990)
******** *[[Calcodes berndi]]* Schenk, 2000
******** *[[Calcodes carinatus]]* (Linnaeus, 1758)
******** *[[Calcodes cephalotes]]* (Leuthner, 1885)
******** *[[Calcodes cupreiventris]]* (Mollenkamp, 1900)
******** *[[Calcodes hamjahi]]* (Ikeda, 1998)
******** *[[Calcodes invitabilis]]* (Mizunuma, 1994)
******** *[[Calcodes johani]]* (Ipsen, 1999)
******** *[[Calcodes kazuhisai]]* (Mizunuma, 1994)
******** *[[Calcodes kikuchii]]* (Ikeda, 2000)
******** *[[Calcodes lecourti]]* (Bomans, 1997)
******** *[[Calcodes martinii]]* (Ipsen, 1995) 
******** *[[Calcodes nagaii]]* (Ikeda, 1996)
******** *[[Calcodes nakagomei]]* (Okuda, 2013)
******** *[[Calcodes nishiyamai]]* (Mizunuma, 1994)
******** *[[Calcodes nobuhikoi]]* (Ikeda, 2000)
******** *[[Calcodes ritsemae]]* (Boileau, 1899)
******** *[[Calcodes rorekaotimbuensis]]* (Nagai & Isaogai, 1987)
******** *[[Calcodes rubens]]* (Lacroix, 1978)
******** *[[Calcodes sarasinorum]]* (Heller, 1898)
******** *[[Calcodes striatus]]* (Deyrolle, 1864)
******** *[[Calcodes svenjae]]* Schenk, 2000
******** *[[Calcodes taronii]]* (Bomans & Bartolozzi, 1990)
******** *[[Calcodes ursulae]]* Schenk, 1999

## Kilder
* Oversikt over artene

## Eksterne lenker
* Bildegalleri over noen av artene
*
Christian Hestø

**Christian Windsland Hestø** (født 1991) er en norsk skuespiller.

Han er blant annet kjent for sin rolle som miljøaktivisten «Håkon Borgrevinck» i TV2s såpeserie ''Hotel Cæsar'' og som programleder for barneprogrammet ''Megafon'' på NRK Super. Han deltok også i Team Venke i den første sesongen av Det store korslaget på TV2 våren 2009. 

Hestø produserte sin første helaftens spillefilm i en alder av 14 år. Siden har han i alt produsert tre spillefilmer samt en kortfilm. Han har hatt flere roller i forskjellige teateroppsetninger på sørlandet. 

## Filmografi
* 2005 *Ekko Fra Fortiden* – Produsent/regissør
* 2007 *Angarshaugen* – Mikael (skuespiller) Produsent/regissør
* 2008 *Svartedauden* – Justus (skuespiller) Produsent/regissør
* 2010 *Den Tredje Nøkkelen* – Advokat (stemme) Produsent/regissør
* 2011 *Sushi* – Tim

## TV-opptredener
* 2009 *[[Det store korslaget]]* – Sanger i Team Venke
* 2010 *[[Hotel Cæsar]]* – Håkon Borgrevinck
* 2012 - 2013 *[[Megafon (fjernsynsprogram)|Megafon]]* – Programleder

## Eksterne lenker
*
Laubeuf Fjord

**Laubeuf Fjord** er et sund i Antarktis, beliggende mellom Adelaide Island og Arrowsmith Peninsula på Antarktishalvøya. Det er 40 kilometer langt i nord-sør-retning og gjennomsnittlig 16 kilometer bredt. Laubeuf Fjord forbinder Hanusse Bay i nord med Marguerite Bay i sør. Sundet ble oppdaget av Charcots andre ekspedisjon 1908–10 og navngitt etter Maxime Laubeuf, en fransk ingeniør som inspiserte byggingen av motoren til ekspedisjonsskipet «Pourquoi-Pas?».

Det ligger en rekke øyer i Laubeuf Fjord. Den største og nordligste av disse er Day Island, etterfulgt av Wyatt Island noe lenger sør. Enda lenger sør ligger de mindre Webb Island og Pinero Island.

Flere store isbreer kalver ut i Laubeuf Fjord. Fra Arrowsmith Peninsula gjelder det Wardbreen, Vallotbreen og Nyebreen. Fra Adelaide Island kommer den store Shamblesbreen som ender i Stonehouse Bay, en stor bukt på vestsiden av Laubeuf Fjord.   

## Referanser


## Eksterne lenker
*
Elvio Banchero

**Elvio Banchero** (født 28. april 1904 i Alessandria, død 21. januar 1982) var en italiensk fotballspiller som deltok i de olympiske leker 1928 i Amsterdam.

Banchero vant en olympisk bronsemedalje i fotball under sommer-OL 1928 i Amsterdam. Han var med på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania  i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3. Banchero scoret tre mål i bronsefinalen og totalt fire mål i OL-turneringen.

Han spilte sju sesonger i Serie A for klubbene Genova 1893, AS Roma, AS Bari og US Alessandria Calcio 1912, totalt 120 kamper og scoret 48 mål

## OL-medaljer
*   1928  Amsterdam - Bronse i fotball  Italia

## Referanser


## Eksterne lenker
*
Cabrillo Bridge

**Cabrillo Bridge** i San Diego i California er en historisk bro både for fotgjengere, syklister og biler.

Broen ligger mellom Balboa Park og Uptown-området i San Diego. Broen ble nominert til en plass i det nasjonale registeret i USA over historisk viktige steder i 1976. Broen ble bygget for Panama-California Exposition som skulle avholdes i San Francisco i California i 1915. Broen ga viktig tilgang på tvers av Cabrillo Canyon (tidligere kjent som Pound Canyon, som ble brukt til å holde kveg og hester på slutten av det 19. århundre). Byggingen av broen ble påbegynt i desember 1912 under oppsyn av arkitekten Frank P. Allen. Broen ble hovedsakelig designet av Thomas B. Hunter fra San Francisco. Lengden på broen var 916 fot (279 meter). Hovedspennet er 450 fot (140 meter) lang og 120 fot (37 meter) høyt. Hver enkelt av de sju buene på broen var 56 fot (17 meter) på tvers, og støttes opp av fjorten hule søyler av betong.

Broens struktur er godt synlig fra det naturskjønne Cabrillo Freeway (også kjent som State Route 163), som ligger helt i bunnen av juvet nedenfor broen. Bygging av motorveien gjennom juvet under broen stod ferdig i februar 1948. Men, trafikken på brua er ikke synlig fra motorveien nede i juvet på grunn av den uvanlige høyden på broen. Høyden er diktert utelukkende av topografien i juvet. Broen var først og fremst ment som en vei for fotgjengere. Broen ble innviet den 12. april 1914 av Franklin D. Roosevelt. Roosevelt hadde tidenes første biltur som krysset broen sammen med ordføreren i byen, Charles F. O'Neill.

## Referanser